title: Habitat
text: Un habitat ye un aria ecolochica u medioambiental que ye habitata por una especie particular d'animal, planta u atro tipo d'organismo. Ye o medio natural on vive un organismo, u o medio fisico que lo rodeya y influencía u que fa servir a población d'este organismo.
  
  Definición
  O termin "población" ye preferible a "organismo" porque si ye posible describir l'habitat d'un onso negro solo tamién ye posible que no podamos trobar atro onso negro particular. Manimenos l'agrupación d'onsos negros que constituye una población reproductora y que ocupa una cierta aria biocheografica. A més, este habitat puet estar bellacosa diferent de l'habitat d'atros onsos negros que vivan en atro puesto, d'astí o termin habitat no se faiga servir ni pa on vive a especie ni on vive l'individuo.
  
  Microhabitat
  O termin microhabitat se fa servir a sobén pa describir requerimientos de poblacions u organismos particulars a una escala chicota.
  
  Habitat suboptimo 
  Quan una especie va desapareixendo d'a suya aria de distribución va restrinchindo-se a reductos que pueden representar pa ella un "habitat suboptimo" on as condicions no son as més adequatas pa l'alimentación, a reproducción u o suyo comportamiento. N'estas condicions o creiximiento demografico ye baixo u nulo y as posibilidatz de supervivencia u recolonización d'arias millors se reducen.
  
  Un caso d'ocupación d'habitat suboptimo ye l'habitat que ocupa o fardacho d'El Hierro Gallotia simonyi, u as cuevas on cría a foca monche Monachus monachus. S'ha sinyalato que o Parque Nacional d'Ordesa representaba pa o bucardo Capra pyrenaica pyrenaica un habitat suboptimo por a dureza d'as condicions climaticas y que si estió o zaguer puesto on sobrevivió ye porque yera més difícil de cazar. En a extinción de l'Hombre de Neanderthal as tierras altas d'a Peninsula Iberica y os Balcans talment representasen un habitat suboptimo en relación a l'ampla aria que ocupaban enantes d'entrar l'hombre moderno en Orient Meyo y Europa.
  
  Veyer tamién 
   Conservación de l'habitat
   Destrucción de l'habitat
   Fragmentació de l'habitat
   Habitat chardín
   Paisache natural
   Recurso natural
   Habitat humán
  
  Referencias
  
  Ecolochía